**Tuilleadh Eolais agus Treoirlínte**

* Seachain an t-ábhar céanna a lua i níos mó ná áit amháin ar an iarratas;
* Tá sé tábhachtach go dtugann tú fianaise ar aon dearbhuithe barr feabhais a d’fhéadfadh a bheith cáilíochtúil i bhfoirm sleachta roghnaithe, ionadaíocha, gonta, tacúla nó cainníochtúil i dtéarmaí fianaise a léiriú ar fheabhas mar shampla in earcaíocht mac léinn, éachtaí, coinneáil nó infhostaitheacht;
* Ba chóir d’ainmnithe leathanach breise a chur isteach le haiseolas ó mhic léinn chun tacú lena n-ainmniúchán
* Ná tabhair mionsonraí faoi na réimsí ábhair a bhíonn á dteagasc agat ionas nach laghdófar na deiseanna machnaimh atá agat sna cúig leathanach a cheadaítear duit i d’iarratas;
* Smaoinigh go soiléir ar struchtúr an iarratais agus ar chomhleanúnachas an cháis atá á dhéanamh agat:
* Is fiú i gcónaí duine a fháil chun an cás a léamh sula gcuireann tú isteach é ionas gur féidir leis/léi tuairimí a thabhairt ar struchtúr, comhleanúnachas agus ton;
* Má úsáideann tú fonótaí, bíodh a fhios agat go bhféadfadh nach mbreathnódh baill an phainéil orthu seo go mion ná ar naisc;
* Cé nach coinníoll é gur chóir don iarratasóir scoláireacht teagaisc a thaispeáint, is dea-chleachtas é tagairt a dhéanamh do roinnt litríochta ábhartha sa réimse chun do thuiscint ar chleachtas ardoideachais ceannródaíoch agus reatha a léiriú.
* Ní cheadaítear stocaireacht a dhéanamh agus níor cheart d’iarratasóirí oll-ainmniúcháin a lorg. Tugtar cuireadh d’iarrthóirí iarratas a dhéanamh a luaithe a ndéanann beirt ar a laghad iad a ainmniú. Caitear go cothrom le gach iarratas, beag beann ar líon na n-ainmniúchán a fhaightear.

**Eolas sonrach maidir le hiarratais ó bhuíon oibre**:

* Tabhair faoi deara gur gradaim theagaisc iad seo seachas gradaim dearaidh cláir;
* San iarratas, ba cheart bhur n-éifeachtúlacht mar bhuíon oibre mar aon le barr feabhais in bhur gcuid teagaisc a léiriú, ag cur in iúl san iarratas an chaoi ar oibrigh sibh chun a chinntiú go mbíonn sibh ag tarraingt le chéile mar bhuíon oibre agus go n-oibríonn sibh le chéile go héifeachtach chun tacú le foghlaim na mac léinn.

**Ceisteanna Coitianta**

* **Céard atá i gceist le mo ghradam?** Deontas Forbartha Teagaisc €750 a bheidh sna Gradaim Choláiste; Deontas Forbartha Teagaisc €1500 a bheidh i nGradaim an Uachtaráin.
* **Cén chaoi a dtiocfaidh mé ar mo ghradam?** - Ní mór dóibh siúd a fhaigheann gradam moladh forbartha teagaisc aon leathanaigh a chur isteach, mar atá leagtha amach sa Scéim, agus cuntas athfhillteach Disciplín/Scoile a lua chun cistí gradaim a fháil. Tabhair faoi deara, ní cheadaítear cuntais taighde chun na críche seo.
* **An bhfuil spriocdháta ann faoina gcaithfidh mé an moladh forbartha teagaisc a chur isteach?** Féadfar Deontais Forbartha Teagaisc a tharraingt anuas sa chéad bhliain airgeadais eile, ag tosú an 1 Deireadh Fómhair 2024. Ba chóir an moladh a chur isteach faoin 30 Samhain 2024.
* **Mura n-éiríonn liom, an féidir liom aiseolas a fháil ar m'iarratas?** - Ní thugtar aiseolas d’ainmnithe mar chuid den Scéim.
* **An féidir liom achomharc a dhéanamh ar thoradh an phróisis gradaim?** - Ní féidir achomharc a dhéanamh faoin Scéim.